बाँदरको समस्यालाई लिएर अव राज्यको राजीनति र चुनावमा पनि गहिरो असर पड्दै गएको छ । आशन्न निर्वाचनमा उमेदवार रहेका बिजेपी नेता डा. प्रमेद शर्माृ भन्छन्, ‘‘किसनालाई बाँदरबाट हुने क्षति रोक्न बार र जालको ब्यवस्था नगरिए हिमाञ्चलका किसान अन्य राज्यमा झै आत्महत्या गर्न बाध्य हुनेछन् ।’’ राज्य सरकारले पनि बाँदरको बढ्दो संख्या रोकथामका लागि प्रयास गरेपनि सफल हुन सकेको छैन् । हिमाञ्चल प्रदेशको सत्ताधारी पार्टी कांग्रेसका प्रवक्ता नरेश चौहानले बाँदरको समस्या गम्भीर बन्दै गएको बताए । उनले भने, ‘‘हामीले केही गाउँमा बाँदर मार्न केन्द्र सरकारबाट अनुमति लिएका पथयौं तर मानिसहरुमा रहेको धार्मिक मान्यताका कारण बाँदर मार्ने अभियान अघि बढ्न सकेन् ।’’
